b'\n_START_ARTICLE_\nCitrusova volnata u\xc5\xa1\n_START_SECTION_\nBiolo\xc5\xa1ki ciklus\n_START_PARAGRAPH_\nJaj\xc4\x8deca pri cistrusovi u\xc5\xa1i za razliko od drugih vrst volnatih u\xc5\xa1i samica lahko izlega le \xc4\x8de je oplojena. \xc4\x8ce ne pride do oploditve, lahko samica \xc5\xbeivi do osem mesecev. Oplojena samica zale\xc5\xbee rumenkasta jaj\xc4\x8deca v ovalno jaj\xc4\x8dno vre\xc4\x8dico, ki se nahaja pod telesom \xc5\xbeivalice. Jaj\xc4\x8deca so lo\xc4\x8dena med seboj z vo\xc5\xa1\xc4\x8deno prevleko. \xc5\xa0tevilo jaj\xc4\x8dec je odvisno od temperature in gostiteljske rastline, obi\xc4\x8dajno pa se giblje med 100 in 600 jaj\xc4\x8deci, samica pa jih izle\xc5\xbee v \xc4\x8dasu enega do dveh tednov. Pod 13\xc2\xbaC se zaleganje jaj\xc4\x8dec ustavi._NEWLINE_Razmerje med mo\xc5\xa1kimi in \xc5\xbeenskimi osebki je v obi\xc4\x8dajnih okoli\xc5\xa1\xc4\x8dinah 1:1, vendar se zaradi zelo kratkega \xc5\xbeivljenjskega ciklusa v naravi pojavlja zelo malo mo\xc5\xa1kih osebkov. _NEWLINE_Rast \xc5\xbeivali je odvisna od temperature, gostiteljske rastline in od vlage. Vi\xc5\xa1anje temperature stimulira razmno\xc5\xbeevanje in rast u\xc5\xa1i v splo\xc5\xa1nem, vlaga pa stimulira razvoj jaj\xc4\x8dec. V rastlinjakih se nova generacija u\xc5\xa1i tako pojavi v pribli\xc5\xbeno dveh mesecih. Pod 8\xc2\xbaC se razvoj u\xc5\xa1i popolnoma ustavi. \xc5\xbdivali prezimijo v zemlji v obliki nimf in nimajo jasne diapavze. Ko se ustvarijo minimalni ugodni pogoji za rast, se nimfe prika\xc5\xbeejo iz svojih prezimovali\xc5\xa1\xc4\x8d.'